Hvordan ser den bæredygtige fremtid ud? Det spørgsmål har været temaet for en ti-dages blaffetur gennem Danmark. 18 unge mennesker fra Afrika, Asien, Mellemøsten og Centralamerika har i august blaffet Danmark tyndt uden en krone på lommen. Torsdag slutter turen på Aalborghus Gymnasium, hvor de mødes til en afsluttende konference om deres oplevelser i Danmark. Her vil der også blive fortalt om deres respektive hjemlande. Fremtidsagenterne, som de unge bliver kaldt, har i ti dage kørt rundt på tomlen og sovet hos private for at møde så mange danskere som muligt. Blaffeturen er arrangeret af Mellemfolkeligt Samvirke.

Referat:
En ti dages blaffetur rundt i Danmark ender for 18 unge mennesker i Aalborg torsdag.